Səhv eləmirəmsə, həmin yubiley ərəfəsində şəhərin mərkəzində M.F.Axundov adına kino-teatrın binasının açılışı da oldu. Kino-teatrın qabağında M.F.Axundovun əzəmətli büstü də qoyuldu. Həmin yer el arasında "Berjin qabağı" adlanırdı. Sən demə, atamın deməyinə görə həmin yerdə vaxtilə müxtəlif birjaların mağazaları yerləşmişdi. Yenidənqurma işləri ilə əlaqədar köhnə mağazaların hamısı söküldü və kino-teatrın qarşısı açıldı və həmin yerdə bəzək ağacları əkildi, yaşıllıqlar salındı. Onu da deyim ki, həmin birja mağazalarının mövcudluğu mənim yadıma gəlir.